钦定古今图书集成/理学汇编/学行典/第188卷 > 周容
## 钦定古今图书集成/理学汇编/学行典/第188卷 > 周容

按《常熟县志》：“周孝子，名容，常熟人。生于宋乾道闲，父
百十点检。既早丧母朱氏，邑南朱村人。今村中有太
尉庙，庙有朱太尉者，孝子之外祖也。孝子曾为县从
事，有事于顶山，得数栗，负归以奉母，妻易以他栗进，
于是诟遣其妻。孝子克备孝道，尤有义行。淳熙闲，先
母氏没，没之明日，即降于家，告其母曰：‘儿为神矣，当
输忠朝廷，尽力乡里，不能与草木同腐’。”淳祐初，邑人
陈榷簿谋肖其像，祀于邑东南隅。水旱疾疫，有祈必
应。